BMCની આવી કડક કાર્યવાહી પછી હિંગવાલા લેનમાંથી શાકભાજી અને ફ્રૂટ્સવાળા અદશ્ય થઈ ગયા હતા. બે-ત્રણ દિવસ કોઈક શાકવાળાએ કશેક ખૂણામાં ઊભા રહીને તો ક્યાંક કોઈ દુકાનના દરવાજા પર બેસીને ધંધો કર્યો હતો. અમુક શાકવાળાઓ ખાલી કમ્પાઉન્ડમાં બેસીને ધંધો કરતા હતા તો એક-બે શાકવાળા ટેમ્પોમાં શાકનાં પૅકિંગ લાવીને ધંધો કરી રહ્યા છે. ઘાટકોપર-ઈસ્ટ માટે આ શાકમાર્કેટ મુખ્ય માર્કેટ છે જ્યાં ઈસ્ટ અને વેસ્ટની મહિલાઓ શાક લેવા આવે છે. આ માર્કેટ બંધ થતાં મહિલાઓમાં પણ નારાજગી પ્રવર્તી છે.